518 
publiceret i Vid. Selskabs Skrifter, Række V. 4.: „Bidrag til 
de danske Simuliers Naturhistorie". 
Paa Grund af, at jeg ikke havde Adgang til den vidtløftige og 
ofte vanskeligt tilgængelige Literatur, var det mig ikke muligt at 
levere en tilfredsstillende Systematik med rigtige Bestemmelser af 
alle de iagttagne Arter. I foreliggende Arbejde har jeg med Benyttelse 
af Axel Petersen’s Systematik revideret mine Bestemmelser og pub¬ 
licerer her de Partier af min Besvarelse, som jeg anser for at 
indeholde faunistiske og biologiske Iagttagelser af Værdi. 
De danner paa forskellige Punkter et Supplement til Axel Pe¬ 
tersen’s Undersøgelser, der for største Delen er udførte i ganske 
andre Egne af Danmark end mine og er desuden i mangt og meget 
behandlede ud fra andre Synspunkter. 
Jeg bringer her „Videnskabernes Selskab" min ærbødige 
Tak for Belønningen. Ogsaa en ærbødig Tak til Professorerne 
C. Wesenberg-Lund og C. H. Ostenfeld for kritisk Gen¬ 
nemgang af mit Manuskript. Men ogsaa min varmeste Tak til Be¬ 
styrelsen for Nat. Forening, der overtog Publikationen. 
Kap. I. 
(Lokalitetsbeskrivelser). 
De Lokaliteter, som vi hovedsagelig skal beskæftige os med 
i nærværende Arbejde, og som jeg særlig har undersøgt, er be¬ 
liggende i Gudenaa-Omraadet (se Kortet p. 539). 
Foruden den Del af Guderiaa, der ligger mellem Randers og 
Frisenvold, er Tangeaa ogsaa medtaget; ligeledes Nørre aa fra 
Aalum ud for Fussing Skove og ned til Udløbet i Gudenaa ved 
Fladbro. Endvidere Haslum-Skovbæk og Lilleaa, som af¬ 
vander til Gudenaa ved Langaa. 
Foruden paa disse Lokaliteter har jeg anstillet kortere Under¬ 
søgelser langs Gudenaa mellem Sminge og Tvilum; og helt uden 
for dette Vandomraade ved de bekendte kolde Kilder i Rebbild 
Bakker ved Skørping. 
Efter de opnaaede Resultater mener jeg biologisk set at kunne 
gruppere mine Arter i Flod- eller Aa former og de kolde Kil¬ 
ders Former, som jeg benævner Koldtvandsformer, og af disse 
to Grupper er Flodformerne langt de talrigste, de farligste, og de 
optræder tillige med de fleste Generationer. 
